
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 691 

14 Σεπτεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και συμπλήρωσης των διατά¬ 
ξεων του Οργανισμού διοίκησης και διαχείρισης του 
κοινωφελούς ιδρύματος με την επωνυμία «ΤΡΙ- 
ΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ 
ΠΑΘΗΣΕΩΝ», που εγκρίθηκε με το από 2.2.1989 
Π. Δ/γμα (ΦΕΚ124/Β'), λόγω συγχώνευσης σ’ αυτό 
του Γραμματικοπούλειου Ασύλου Γερόντων. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2033627/3829/0022/24.5.94 κοινής 
απόφασης (ΦΕΚ 415/Β794) σχετικά με καθορισμό της 
κατά συνεδρίαση αποζημίωσης των προέδρων, των με¬ 
λών και των γραμματέων νομοπαρασκευαστικών επι¬ 
τροπών, ειδικών επιτροπών, καθώς και ομάδων εργα¬ 
σίας, αρμοδιότητας Υπουργείου Δικαιοσύνης. .2 

Τροποίηση απόφασης συγκρότησης ΥΕΑΝΕΘ Αντίκυ- 


ρας. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Καρούντζο Γεώργιο του Αλε¬ 
ξάνδρου. 4 

Σύσταση επιτροπής του άρθρου 25 Ν. 2190/94 στη 

Νομαρχία Ανατ. Αττικής. 5 

Τροποποίηση ορίων καταφυγίου Μαρκυνιάδας Αρ¬ 
τας . 6 


Τροποποίηση της 15536/27.6.1990 απόφασης Νο¬ 
μάρχη Ιωαννίνων, σύσταση κοινοτικής επιχείρησης 
με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙ¬ 
ΤΙΣΤΙΚΗΣ ΑΝΑΠΤΥΞΗΣ ΑΕΤΟΡΡΑΧΗΣ ΚΕΠΑΑ». 7 
Σύσταση ίδιου Νομικού Προσώπου στην Κοινότητα Συ- 
κέας Νομ. Κορινθίας με την επωνυμία «Σχολική Επι¬ 
τροπή Δημ. Σχολείου Συκέας». 8 

Σύσταση δημοτικού νομικού προσώπου με την επωνυ¬ 
μία «ΔΗΜΟΤΙΚΟΣ ΟΡΓΑΝΙΣΜΟΣ ΚΟΙΝΟΤΙΚΗΣ 
ΠΑΡΕΜΒΑΣΗΣ» στο Δήμο Μυτιλήνης Ν. Λέσβου . 9 
Χορήγηση άδειας ίδρυσης ιδιωτικού Ινστιτούτου Επαγ¬ 
γελματικής Κατάρτησης σε Φυσικό Πρόσωπο_10 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης και συμπλήρωσης των διατάξεων 
του Οργανισμού διοίκησης και διαχείρισης του κοινω¬ 
φελούς ιδρύματος με την επωνυμία «ΤΡΙΓΚΕΙΟ ΚΑΙ 
ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ», 
που εγκρίθηκε με το από 2.2.1989 Π. Δ/γμα (ΦΕΚ 
124/Β’), λόγω συγχώνευσης σ’ αυτό του Γραμματικο- 
πούλειου Ασύλου Γ ερόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 6.2.1969 ιδιόγραφη διαθήκη της Αικατερί¬ 
νης θυγ. Ευθυμίου Τρίγκα, που δημοσιεύθηκε με το αριθ. 
5/25.1.1973 πρακτικό του Μον. Πρωτοδικείου Παρνασσί- 
δος, με την οποία συστήθηκε κοινωφελές ίδρυμα με την 
επωνυμία «ΤΡΙΓΚΕΙΟ ΔΗΜΟΤΙΚΟ ΝΟΣΟΚΟΜΕΙΟ ΙΤΕΑΣ 
- ΚΙΡΡΑΣ». 

2. Την από 5.12.1974 ιδιόγραφη διαθήκη της Ιωάννας 
Νικολάου Μπαλή, που δημοσιεύθηκε με το αριθ. 53/ 
13.7.1978 πρακτικό του Μον. Πρωτοδικείου Παρνασσί- 
δος, με την οποία συστήθηκε κοινωφελές ίδρυμα με την 
επωνυμία «ΜΠΑΛΕΙΟ ΓΗΡΟΚΟΜΕΙΟ». 

3. Τις από 23.3.1973 και 9.1.1976 ιδιόγραφες διαθή¬ 
κες του Χαραλάμπους Ευθυμίου Γραμματικόπουλου, που 
δημοσιεύθηκαν με τα αριθ. 46/30.8.1989 και 243α/ 
20.9.1989 πρακτικά του Μον. Πρωτοδικείου Άμφισσας 
και Κορίνθου, αντίστοιχα. 

4. Τις αριθ. 1751/1987 και 12501/1987 αποφάσεις του 
Εφετείου της Αθήνας, με τις οποίες βεβαιώθηκε ότι η θέ¬ 
ληση των διαθέτιδων Αικατερίνης Τρίγκα και Ιωάννας 
Μπαλή μπορεί να ικανοποιηθεί πληρέστερα με τη σύ¬ 
σταση, κατά συγχώνευση των δύο ως ανωτέρω προβλεπο- 
μένων, ενός κοινωφελούς ιδρύματος με την επωνυμία 
«ΤΡΙΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ ΧΡΟΝΙΩΝ 
ΠΑΘΗΣΕΩΝ» και με έδρα την Ιτέα, καθώς και την αριθ. 
4921/1993 απόφαση του ιδίου πιο πάνω Δικαστηρίου, με 

την οποία βεβαιώθηκε ότι η βούληση του διαθέτη Χαραλά- 
μπους Γραμματικόπουλου ως και η βούληση των ανωτέρω 
διαθέτιδων (όπως μεταβλήθηκε με την εκ των ανωτέρω 
12501/1987 απόφαση του Εφετείου Αθηνών) μπορεί 
πληρέστερα να ικανοποιηθεί με τη σύσταση, κατά συγχώ¬ 
νευση των τριών πιο πάνω ιδρυμάτων, ενός κοινωφελούς 
ιδρύματος, με την επωνυμία «ΓΡΑΜΜΑΤΙΚΟΠΟΥΛΕΙΟ - 
ΜΠΑΛΕΙΟ ΚΑΙ ΤΡΙΓΚΕΙΟ ΘΕΡΑΠΕΥΤΗΡΙΟ ΧΡΟΝΙΩΝ 
ΠΑΘΗΣΕΩΝ» και με έδρα την Ιτέα. 

5. Τις διατάξεις των άρθρων: 

α) 95 και 98 του Α.Ν. 2039/1939. 
β) 101 και 119 του Εισαγωγικού Νόμου του Αστικού Κώ¬ 
δικα, και 

γ) 108 και 110 του Αστικού Κώδικα. 

6. Το από 15.4.1994 κοινό πρακτικό των: 

α) Διοικητικού Συμβουλίου του ιδρύματος «Τρίγκειου 
και Μπάλειου θεραπευτηρίου Χρονιών Παθήσεων», και 
β) Της Διαχειριστικής Επιτροπής του «Γραμματικοπού- 
λειου Ασύλου Γερόντων Ιτέας» περί συγχώνευσης των πα¬ 
ραπάνω ιδρυμάτων σε ένα με την επωνυμία «ΓΡΑΜΜΑΤΙ- 
ΚΟΠΟΥΛΕΙΟ - ΜΠΑΛΕΙΟ ΚΑΙ ΤΡΙΓΚΕΙΟ ΘΕΡΑΠΕΥΤΗ¬ 
ΡΙΟ ΧΡΟΝΙΩΝ ΠΑΘΗΣΕΩΝ». 

7. Την αριθ. 1 026431/268/0006Α/2.3.1994 (ΦΕΚ 
154/Β ) απόφαση του Πρωθυπουργού και του Υπουργού 
Οικονομικών «ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

8. Την αριθ. ΔΥ3α/ΟΙΚ/370/13.7.1994 (ΦΕΚ 550/Β) 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη». 

9. Την αριθ. 8/26.4.1994 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

Εγκρίνουμε την τροποποίηση και συμπλήρωση των πα¬ 
ρακάτω διατάξεων του Οργανισμού διοίκησης και διαχείρι¬ 
σης του κοινωφελούς ιδρύματος με την μέχρι σήμερα 
επωνυμία «ΤΡΙΓΚΕΙΟ ΚΑΙ ΜΠΑΛΕΙΟ ΘΕΡΑΠΕΥΤΗΡΙΟ 
ΧΡΟΝΙΩΝ ΠΑΘΗΣΕΩΝ», που κυρώθηκε με το από 
2.2.1989 Προεδρικό Διάταγμα (ΦΕΚ 124/Β ) μετά την έκ¬ 
δοση της αριθ. 4921/1993 απόφασης του Εφετείου Αθη¬ 
νών και του από 15.4.1994 κοινού πρακτικού των: 

α) Διοικητικού Συμβουλίου του παραπάνω ιδρύματος, 
και 

β) Της Διαχειριστικής Επιτροπής του «Γραμματικοπού- 
λειου Ασύλου Γ ερόντων Ιτέας», ως ακολούθως: 

1. Το κοινωφελές ίδρυμα με την επωνυμία «ΓΡΑΜΜΑ- 
ΤΙΚΟΠΟΥΛΕΙΟ - ΜΠΑΛΕΙΟ ΚΑΙ ΤΡΙΓΚΕΙΟ ΘΕΡΑΠΕΥ¬ 
ΤΗΡΙΟ ΧΡΟΝΙΩΝ ΠΑΘΗΣΕΩΝ», που συστήθηκε σύμ¬ 
φωνα με τις αριθ. 1751/1987 και 12501 /1987 αποφάσεις 
του Εφετείου Αθηνών με τη συγχώνευση των δύο κληρο¬ 
δοτημάτων Αικατερίνης Τρίγκα και Ιωάννας Μπαλή περί 
των οποίων οι από 6.2.1969 και 5.12.1974 ιδιόγραφες 
διαθήκες τούτων, αντίστοιχα και αποτέλεσαν το ίδρυμα με 
την επωνυμία «Τρίγκειο και Μπάλειο θεραπευτήριο Χρο¬ 
νιών Παθήσεων», ως και με την 4921/1993 απόφαση του 
ίδιου πιο πάνω Εφετείου με τη συγχώνευση στο ανωτέρω 
ίδρυμα του ιδρύματος «Γραμματικοπούλειον Ασυλον Γε¬ 
ρόντων» περί του οποίου οι από 23.3.1973 και 9.1.1976 


ιδιόγραφες διαθήκες του Χαραλάμπους Γραμματικόπου¬ 
λου αποτελεί νομικό πρόσωπο ιδιωτικού δικαίου και διέπε- 
ται από τις διατάξεις των παραπάνω συστατικών πράξεων, 
του παρόντος οργανισμού, του Α.Ν. 2039/1939, όπως 
κάθε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τού¬ 
του. 

2. Το άρθρο 3 «Περιουσία - Πόροι» αντικαθίσταται ως 
εξής: 

1. Περιουσία του ιδρύματος αποτελούν: 
α) Μία οικία πλινθόκτιστη και κεραμοσκεπής με δύο 
αποθήκες και το συνεχόμενο οικόπεδο που βρίσκεται στο 
σχέδιο της πόλης Ιτέας και συνορεύει με κοινοτική οδό 
Ηρώων, οικία Ευγενίας Ν. Ράπτη, οικία Δ. Καββούρη και 
κοινοτική οδό Ηλ. Τρίγκα. 

β) Ένα αγροτεμάχιο έκτασης μέτρων τετραγωνικών χι- 
λίων διακοσίων (1.200 μ2) στη θέση Γωνιά Ιτέας με 11 
ελαιόδενδρα, που συνορεύει με ιδιοκτησία θ. Στοφόρου, 

I. Αναγνωστάκου, Δ. Πιλάλα και Λ. Δροσερού και Ελένης 
Μαργαρίτη. 

γ) Ένα αγροτεμάχιο έκτασης δέκα (10) στρεμμάτων με 
95 ελαιόδενδρα στη θέση «Καλαμάκια» Ιτέας, που συνο¬ 
ρεύει με ιδιοκτησίες Γ. Γκιμούση, ελαιοτεμάχιο I. Φου- 
σέκη και Αφών Καπαρέλη και Κ. Αλογοσκούφη και με 
αγροτικό δρόμο. 

δ) Ένα αγροτεμάχιο έκτασης μέτρων τετραγωνικών δύο 
χιλιάδων διακοσίων (2.200 μ2) με 39 ελαιόδενδρα στη 
θέση «Αμμούδες» Ιτέας που συνορεύει με ιδιοκτησίες 
κληρονόμων Δ. Ανάγνου, Σ. Παπαγιαννοπούλου, Μ. Μά- 
νιου και Γ. Μαργαρίτη. 

ε) Ένα αγροτεμάχιο έκτασης πέντε (5) στρεμμάτων με 
43 ελαιόδενδρα στη θέση «Αμμούδες» Ιτέας, που συνο¬ 
ρεύει με ιδιοκτησίες I. Μαργαρίτη και I. Ματρινού, Γ. Προ- 
κόπη και I. Μαργαρίτη, Μ. Μάνιου και Σ. Καλύβα και με πο¬ 
ταμό. 

στ) Ένα οικόπεδο εμβαδού μέτρων τετραγωνικών δια- 
κοσίων δύο και σαράντα εκατοστών (202,40 μ2) εντός του 
σχεδίου της πόλης Ιτέας, που συνορεύει με οικόπεδα κλη¬ 
ρονόμων Β. Μπαλή και του κληροδοτήματος I. Μπαλή και 
οδούς Ακτή Ποσειδώνος και Ν. Ευθυμίου. 

ζ) Ένα οικόπεδο εμβαδού μέτρων τετραγωνικών διακο- 
σίων (200 μ2) εντός του σχεδίου της πόλης Ιτέας, που συ¬ 
νορεύει με οικόπεδα του κληροδοτήματος I. Μπαλή κλη¬ 
ρονόμων Β. Μπαλή και οδό Ακτή Ποσειδώνος. 

η) Ένα οικόπεδο εμβαδού μέτρων τετραγωνικών διακο- 
σίων (200 μ2), εντός του σχεδίου της πόλης Ιτέας που συ¬ 
νορεύει με οδό Καποδιστρίου, οικόπεδα κληρονόμων Β. 
Μπαλή και ιδιοκτησία αγνώστου. 

θ) Ένα οικόπεδο εμβαδού μέτρων τετραγωνικών διακο-' 
σίων τριάντα πέντε και ενενήντα επτά εκατοστών (235,97 
μ2) εντός του σχεδίου της πόλης Ιτέας, που συνορεύει με 
οικόπεδα κληρονόμων Β. Μπαλή με οδό Η. Τρίγκα και 
ιδιοκτησία πρώην Παπαθανασίου και ήδη αγνώστου. 

ι) Ένα οικόπεδο εμβαδού μέτρων τετραγωνικών τριακο- 
σίων ογδόντα δύο και ενενήντα δύο εκατοστών (382,92 
μ2) εντός του σχεδίου της πόλης Ιτέας, που συνορεύει με 
Λεωφ. Αστιγγος, ιδιοκτησία Κοινότητος Ιτέας και πρώην 
Παπαθανασίου και ήδη αγνώστου και οικόπεδο κληρονό¬ 
μων Β. Μπαλή. 

ία) Ένα ελαιοτεμάχιο με 38 ελαιόδενδρα εμβαδού μέ¬ 
τρων τετραγωνικών τριών χιλιάδων διακοσίων δώδεκα και 
σαράντα πέντε εκατοστών (3212,45 μ2) στη θέση Χρισσό 

Φωκίδος, που συνορεύει με κτήματα Ρομβοτσάνου, Στάϊ- 
κου, Δημητρίου και αγνώστων. 

ιβ) Ένα ελαιοτεμάχιο με 36 ελαιόδενδρα εμβαδού μέ¬ 
τρων τετραγωνικών δύο χιλιάδων εξακοσίων επτά και 
ογδόντα εκατοστών (2.607,80 μ2) στη θέση Ράχες Χρισ- 
σού Φωκίδος, που συνορεύει με αγροτικό δρόμο και κτή¬ 
ματα Μ. Τσαμαντάνη και Ζωγράφου. 

ιγ) Ένα ελαιοτεμάχιο με 14 ελαιόδενδρα εμβαδού μέ¬ 
τρων τετραγωνικών χιλίων εκατόν σαράντα πέντε και πε¬ 
νήντα εκατοστών (1.145,50 μ2) στη θέση Κουφόλογγος 
Χρισσού, που* συνορεύει με κτήματα Καστρίτη, αρδευτικό 
αύλακα και ιδιοκτησία Γκελεστάθη. 

ιδ) Το μισό εξ αδιαιρέτου οικοπέδου στο δημόσιο δρόμο 
Ιτέας - Αμφίσσης μετά των κτισμάτων του εμβαδού μέ¬ 
τρων τετραγωνικών χιλίων εννιακοσίων πενήντα (1.950 
μ2), που συνορεύει με συνεργείο επισκευών Κ. Κόγια και 
ιδιοκτησίες Γ. Παπαθανασίου, Π. Μέγκου και Δ. Λύτρα. 

ιε) Το μισό εξ αδιαιρέτου οικοπέδου εντός του σχεδίου 
της πόλης Ιτέας εμβαδού μέτρων τετραγωνικών τετρακο- 
σίων εξήντα (460 μ2), που συνορεύει με κοινοτική οδό Κα- 
ποδιστρίου και ιδιοκτησίες Κ. Μπαρτσώτα ή Τζαβάρα και 
Δρ. Ανάγνου. 

ιστ) Το μισό εξ αδιαιρέτου αγροτεμαχίου - παλιάς αμπέ¬ 
λου έκτασης συνολικής πεντέμισυ (5 16) στρεμμάτων στη 
θέση «Μούλκι Ιτέας», που συνορεύει με δημόσια οδό Ιτέας 
- Αμφίσσης αύλακα και ελαιοτεμάχιο ιδιοκτησίας Α. Παπα- 
λεξανδρή. 

ιζ) Ένα ελαιοτεμάχιο με τριάντα (30) ελαιόδενδρα, μετά 
της γης της όσης έκτασης και αν είναι, ευρισκόμενο στη 
θέση «Κάτω Καλαμάκια» κτηματικής περιφέρειας Ιτέας, 
πρώην Δήμου Αμφισσέων, συνορευόμενο με ιδιοκτησίες, 
βόρεια Αναγνωστάκου, νότια Γεωργίου Μαντά, δυτικά 
Αναγνωστάκου και ανατολικά με αγροτικό δρόμο. 

ιη) Ένα ελαιοτεμάχιο με τριάντα (30) ελαιόδενδρα, μετά 
της υπ' αυτά γης των, όσης έκτασης κι αν είναι, ευρισκό¬ 
μενο στη θέση «Γουλάς ή Γλας» κτηματικής περιφέρειας 
Ιτέας, συνορευόμενο με όμοια βόρεια Παναγιώτη Πλατή, 
νότια Κωνσταντίνου Αλογοσκούφη, δυτικά Κ. Κρίτσα και 
ανατολικά με Νικολάου Ταλαρόγκα. 

ιθ) Ένα ελαιοτεμάχιο με δεκατέσσερα (14) ελαιόδεν¬ 
δρα μετά της υπ’ αυτά γης, όσης έκτασης αν είναι, ευρι¬ 
σκόμενο στη θέση «Κάτω Καλαμάκια» κτηματικής περιφέ¬ 
ρειας Ιτέας συνορευόμενο βόρεια με αγροτικό δρόμο, και 
ιδιοκτησίες νότια Φωτίου Καλλία, δυτικά Παναγιώτη 
Πλατή και ανατολικά με αγροτικό δρόμο. 

κ) Ένα ελαιοτεμάχιο με είκοσι πέντε (25) ελαιόδενδρα 
μετά της υπ' αυτά γης των, όσης έκτασης και αν είναι, ευ¬ 
ρισκόμενο στη θέση «Κάτω Καλαμάκια», κτηματικής περι¬ 
φέρειας Ιτέας, συνορευόμενο βόρεια Αθανασίου Μάνιου, 
νότια Ζαχαράκη, δυτικά Ζαχαράκη και ανατολικά Χρήστου 
Λύτρου. 

κα) Ένα ελαιοτεμάχιο με εννιά (9) ελαιόδενδρα, μετά 
της υπ’ αυτά γης των, όσης έκτασης κι αν είναι, ευρισκό¬ 
μενο στη θέση « Αγιος Πολύκαρπος» κτηματικής περιφέ¬ 
ρειας Κίρρας, πρώην Δήμου Κρίσσης και ήδη Ιτέας, συνο¬ 
ρευόμενο με ιδιοκτησίες βόρεια Γκιμούση, νότια αγροτικό 
δρόμο, δυτικά Χρήστου Δρόλαπα και ανατολικά Ευθυμίου 
Κοττορού. 

κβ) Ένα ελαιοτεμάχιο με τρία (3) ελαιόδενδρα μετά της 
υπ’ αυτά γης των, όσης έκτασης κι αν είναι ευρισκόμενο 
στη θέση «Αγορασιά» κτηματικής περιφέρειας Κίρρας, 
πρώην δήμου Κρίσσης και ήδη Ιτέας, συνορευόμενο με 


ιδιοκτησίες βόρεια Πολύμερου, νότια αγνώστων, δυτικά 
Χαραμή και ανατολικά Γκριμούρη. 

κγ) Ένα ελαιοτεμάχιο με ενενήντα εννιά (99) ελαιόδεν¬ 
δρα, μετά της υπ’ αυτά γης των, όσης έκτασης κι αν είναι 
ευρισκόμενο στη θέση «Νησί», κτηματικής περιφέρειας 
Ιτέας, πρώην δήμου Αμφισσέων, συνορευόμενο με ιδιο¬ 
κτησίες βόρεια Νικολάου Εμμανουήλ, νότια Χρήστου Βού- 
σουρα, δυτικά Χρήστου Πιλάλα και ανατολικά με αγροτικό 
δρόμο. 

κδ) Ένα ελαιοτεμάχιο με είκοσι τέσσερα (24) ελαιόδεν¬ 
δρα, μετά της υπ’ αυτά γης των, όσης έκτασης κι αν είναι 
ευρισκόμενο στη θέση «Αγορασιά» κτηματικής περιφέ¬ 
ρειας Κίρρας, πρώην δήμου Κρίσσης και ήδη Ιτέας, συνο¬ 
ρευόμενο με ιδιοκτησίες βόρεια Μάνδρου, νότια Νικολάου 
Πούλου, δυτικά Νικολάου Παπαλουκά και ανατολικά με 
αγροτικό δρόμο. 

κε) Ένα ελαιοτεμάχιο με δεκαέξι (16) ελαιόδενδρα, 
μετά της υπ’ αυτά γης των, όσης έκτασης κι αν είναι ευρι¬ 
σκόμενο στη θέση «Αγορασιά» κτηματικής περιφέρειας 
Κίρρας, πρώην δήμου Κρίσσης και ήδη Ιτέας, συνορευό¬ 
μενο με ιδιοκτησίες βόρεια Ευσταθίου Αραποπούλου, νό¬ 
τια αγνώστων, δυτικά Τσακίρη και ανατολικά Μπουλού- 
μπαση. 

κστ) Ένα ελαιοτεμάχιο με δώδεκα (12) ελαιόδενδρα, 
μετά της υπ’ αυτά γης των, όσης έκτασης κι αν είναι ευρι¬ 
σκόμενο στη θέση «Αγορασιά» κτηματικής περιφέρειας 
Κίρρας, πρώην δήμου Κρίσσης και ήδη Ιτέας, συνορευό¬ 
μενο με ιδιοκτησίες βόρεια Τσακίρη, νότια Ευθυμίου Χα¬ 
ραμή, δυτικά Μπρούξου και ανατολικά Σταύρου Γάτου. 

κζ) Ένα ελαιοτεμάχιο με εβδομήντα πέντε (75) ελαιό¬ 
δενδρα, μετά της υπ’ αυτά γης των, όσης έκτασης κι αν εί¬ 
ναι ευρισκόμενο στη θέση «Αμμούδες» κτηματικής περι¬ 
φέρειας Κίρρας, πρώην δήμου Κρίσσης και ήδη Ιτέας, συ¬ 
νορευόμενο με ιδιοκτησίες βόρεια Ιωάννου Πετρολιού, 
νότια Μήνα Μάνιου, δυτικά με αγροτικό δρόμο και ανατο¬ 
λικά με I. Γάτου. 

κη) Ένα ελαιοτεμάχιο με δεκαέξι (16) ελαιόδενδρα, 
μετά της υπ’ αυτά γης των, όσης έκτασης κι αν είναι ευρι¬ 
σκόμενο στη θέση « Ανω Καλαμάκια», κτηματικής περιφέ¬ 
ρειας Χρισσού, πρώην δήμου Κρίσσης, συνορευόμενο βό¬ 
ρεια με ελαιοτεμάχιο αγνώστων και ιδιοκτησίες νότια Ευ¬ 
θυμίου Μούκα, δυτικά Ηλία Τσώνου και ανατολικά Χασα- 
πίδη. 

κθ) Ένα ελαιοτεμάχιο με δώδεκα (12) ελαιόδενδρα, 
μετά της υπ’ αυτά γης των, όσης έκτασης κι αν είναι ευρι¬ 
σκόμενο στη θέση «Σκαμνό», κτηματικής περιφέρειας 
Χρισσού, πρώην δήμου Κρίσσης, συνορευόμενο με ιδιο¬ 
κτησίες βόρεια εν μέρει με αγνώστων και εν μέρει με Φλώ¬ 
ρου, νότια και ανατολικά με Βασ. Καρούζου και δυτικά με 
Λουκά Κυτέα και αύλακα. 

λ) Ένα ελαιοτεμάχιο με σαράντα τέσσερα (44) ελαιό¬ 
δενδρα, μετά της υπ’ αυτά γης των, όσης έκτασης κι αν εί¬ 
ναι ευρισκόμενο στη θέση «Αγορασιά» κτηματικής περι¬ 
φέρειας Κίρρας, πρώην δήμου Κρίσσης και ήδη Ιτέας, συ¬ 
νορευόμενο με ιδιοκτησίες βόρεια Γ. Κούκιου, νότια Δ. 
Κόλλια, δυτικά αγροτικό δρόμο και ανατολικά I. Μαργα¬ 
ρίτη. 

λα) Μία διώροφη παλαιό οικία, μετά του υπ’ αυτήν και 
πέριξ αυτής οικοπέδου της έκτασης μέτρων τετραγωγι- 
κών τριακοσίων εξήντα (360.000) πλέον ή έλαττον ευρι¬ 
σκόμενη μέσα στο εγκεκριμένο σχέδιο του Δήμου Ιτέας, 
επί των οδών Καραϊσκάκη και Ηρώων μετά των συνεχομέ- 

νων αποθηκών της, συνορευόμενη δυτικά με δημοτική 
οδό Ηρώων, ανατολικά με οικία κληρονόμων I. Τσίγκα, βό¬ 
ρεια με ενοριακό πνευματική κέντρο Ιτέας, και νότια με 
δημοτική οδό Καράίσκάκη. 

λβ) Μία διώροφη οικία ευρισκόμενη μέσα στο εγκεκρι¬ 
μένο σχέδιο του Δήμου Καλλιθέας Αττικής μετά του οικο¬ 
πέδου της, επί της οδού Γράμμου αριθ. 13, έκτασης μέ¬ 
τρων τετραγωνικών τριακοσίων εβδομήντα εννιά και εβδο¬ 
μήντα εννιά εκατοστών (379,79), συνορευόμενη δυτικά 
με Καλομοίρα Ιωαννίδου, ανατολικά με ιδιοκτησία Ιωάννου 
Περράκη και Παρασκευής Μασόν, βόρεια με οδό Γράμμου 
και νότια με ιδιοκτησία Καλομοίρας Ιωαννίδου. 

λγ) Μία οικία μετά του οικοπέδου της έκτασης μέτρων 
τετραγωνικών επτακοσίων (700,00 μ2) περίπου κατά τους 
τίτλους κτήσης και κατά νεότερη καταμέτρηση μέτρων τε¬ 
τραγωνικών πεντακοσίων είκοσι πέντε και δεκαέξι εκατο¬ 
στών (525,16 μ2), ευρισκόμενη στη Νέα Ερυθραία Αττι¬ 
κής του δήμου Νέας Ερυθραίας Αττικής επί των οδών 
Κάλβου 9 και Σπετσών, συνορευόμενη βόρεια με ιδιοκτη¬ 
σία Αντωνίου και Γεωργίου Κυριαζή, νότια με δημοτική 
οδό Κάλβου μήκους 16,50 μέτρων, δυτικά με οδό Σπε¬ 
τσών και ανατολικά με ιδιοκτησία Μιχαήλ Κατσιώτη, και 
λδ) Μετρητά δρχ. σαράντα δύο εκατομμυρίων εκατόν 
ογδόντα έξι χιλιάδων οκτακοσίων είκοσι δύο (42.186.822) 
που είναι κατατεθειμένα στο υποκατάστημα Ιτέας της 
Εθνικής Τράπεζας της Ελλάδος. 

2. Όλη η παραπάνω περιουσία είναι απαλλοτριωτή κα¬ 
θόσον με τις αριθ. 1751/1987, 12501/1987 και 4921/ 

1993 αποφάσεις του Εφετείου Αθηνών επιτράπηκε η εκ¬ 
ποίησή της. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιουδήποτε φυ¬ 
σικού ή νομικού προσώπου προς αυτό. 

δ) Οι εισφορές από τις συντάξεις των περιθαλπομένων, 
εφόσον οι ασθενείς αυτοί δεν βρίσκονται σε κατάσταση 
οικονομικής αδυναμίας. 

ε) Πρόσοδοι από εράνους ή λαχειοφόρους αγορές. 

3. Η παράγραφος 1 του άρθρου 4 «Διοίκηση» αντικαθί¬ 
σταται ως εξής: 

«1. Το ίδρυμα διοικείται από δεκαμελές Διοικητικό Συμ¬ 
βούλιο, που αποτελείται από τους κάθε φορά: 

α) Αρχαιότερο Εφημέριο του Ιερού Ναού Μεταμόρφω¬ 
σης του Σωτήρος Ιτέας, ως Πρόεδρο, 
β) Πρόεδρο της Κοινότητας Ιτέας, 
γ) Πρόεδρο του Εμπορικού Συλλόγου Ιτέας, 
δ) Πρόεδρο του Ελαιοκομικού Συνεταιρισμού Ιτέας - 
Κίρρας. 

ε) Πρόεδρο της Πανεπαγγελματικής Ένωσης Ιτέας, 
στ) Πρόεδρο του Σωματείου Εργατών Ξηρός Ιτέας, 
ζ) Πρόεδρο του Σωματείου Οικοδόμων Ιτέας, 
η) Πρόεδρο της Ομοσπονδίας Επαγγελματιών Ιτέας, 
θ) Έναν Κοινοτικό Σύμβουλο Ιτέας, οριζόμενο από το 
Κοινοτικό Συμβούλιο αυτής, και 
ι) Διευθυντή του Υποκαταστήματος Ιτέας της Εθνικής 
Τράπεζας της Ελλάδος.» 

Στους Υφυπουργούς Οικονομικών και Υγείας, Πρόνοιας 


και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΓΕΩΡΓΑΚΟΠΟΥΛΟΓ ΕΜΜΑΝ. ΣΚΟΥΛΑΚΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2051772/5675/0022 (2) 

Τροποποίηση της 2033627/3829/0022/24.5.94 κοινής 
απόφασης (ΦΕΚ 415/Β794) σχετικά με καθορισμό της 
κατά συνεδρίαση αποζημίωσης των προέδρων, των με- 
λών και των γραμματέων νομοπαρασκευαστικών επι¬ 
τροπών, ειδικών επιτροπών, καθώς και ομάδων εργα¬ 
σίας, αρμοδιότητας Υπουργείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1 .α) Το Ν.Δ. 908/1971 «περί μονίμου Νομοπαρασκευα¬ 
στικής Επιτροπής παρά τω Υπουργεία) Δικαιοσύνης», 
όπως τροποποιήθηκε, 
β) Το άρθρο 20 του Ν. 1968/1991. 
γ) Το άρθρο 27 του Ν. 2145/93. 
δ) Το άρθρο 50 το Ν. 2172/93. 
ε) Την περ. Γ της παρ. 1 του άρθρου 23 του Ν. 2145/93, 
και 

στ) Την παρ. 5 του άρθρου 6 του Ν. 2207/94. 
ζ) Το άρθρο 40 του Ν. 849/78, όπως τροποποιήθηκε με 
το άρθρο 8 του Ν. 2129/93. 

2. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
ΤΑΧΔΙΚ, το ύψος της οποίας δεν είναι δυνατόν να προϋ- 
πολογισθεί, διότι εξαρτάται από τον αριθμό των επιτρο¬ 
πών που θα συσταθούν, τον αριθμό των συνεδριάσεων 
που θα πραγματοποιηθούν και τη συμμετοχή των μελών 
σε κάθε μία από τις πραγματοποιηθησόμενες συνεδριά¬ 
σεις, αποφασίζουμε: 

Α) Τροποποιούμε την αριθ. 2033627/3829/0022/ 
24.5.1994 απόφασή μας, από τότε που ίσχυσε, ως εξής: 

1. Για τις νομοπαρασκευαστικές και ειδικές επιτρο¬ 
πές: 

α) Καθορίζουμε την κατά συνεδρίαση αποζημίωση των 
προέδρων σε 25.000 δρχ., των μελών σε 20.000 δρχ. και 
των γραμματέων σε 10.000 δρχ., για το έργο που παρέ¬ 
χουν στο Υπουργείο Δικαιοσύνης. 

β) Ορίζουμε το ανώτατο όριο αμειβομένων συνεδριά¬ 
σεων σε έξι (6) το μήνα, διάρκεια της κάθε συνεδρίασης 
πέντε (5) ώρες και χρόνο πραγματοποίησης αυτών τον 
εκτός του κανονικού ωραρίου εργασίας. 

2. Για τις λοιπές ομάδες εργασίας καθορίζουμε εφάπαξ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6399 


αποζημίωση εκ δρχ. 300.000 για κάθε μέλος και 80.000 
για τον γραμματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 

-♦- 

Αριθ. 2211.2/3/94 (3) 

Τροποίηση απόφασης συγκρότησης ΥΕΑΝΕΘ Αντίκυ- 
ρας. 

Ο ΛΙΜΕΝΑΡΧΗΣ ΑΝΤΙΚΥΡΑΣ 
Έχοντας υπόψη: 

α) Την αριθ. 70052/2988/30.7.86 απόφαση ΥΕΝ/ 
ΔΝΕΡ-3ο περί ανασυγκρότησης ΥΕΑΝΕΘ Αντίκυρας. 

β) Την ΩΠ: 151340/1-94 Δ/γή ΥΕΝ/ΔΝΕΡ-Ιο περί λή- 
ξεως θητείας μελών ΥΕΑΝΕΘ. 

γ) Την αριθ. 2211.3/3/94/6.6.94 απόφαση ΥΕΝ/ 
ΔΝΕΡ-1 ο περί αποδοχής αριθ. 239/94/25.5.94 γνωμοδό¬ 
τησης του Νομικού Συμβουλίου του Κράτους. 

δ) Το αριθ. 1367/14.2.94 έγγραφο Νομαρχίας Βοιω- 
τίας/τμ. Υγείας-Πρόνοιας, με το οποίο προτείνονται οι ια¬ 
τροί. 

ε) Το ΩΠ: 140930/06/94 σήμα ΥΕΝ/ΚΠΠ/ΔΝΕΡ-Ιο. 

Ιδόντες τις διατάξεις του Π.Δ. 591/75 περί υγειονομι¬ 
κής εξετάσεως των υποψηφίων προς απογραφή ναυτι¬ 
κών, προς απόκτηση αποδεικτικών ναυτικής ικανότητας 
και εισαγωγή εις Δημοσίας Σχολάς Ε.Ν. (ΦΕΚ191/Α775), 
αποφασίζουμε: 

Συγκροτούμε την ΥΕΑΝΕΘ Αντίκυρας, η οποία θα απο- 
τελείται από τους ιατρούς Γκικοπούλου Γεωργία (παθο¬ 
λόγο), Ταπανλη Σταύρο (οφθαλμίατρο), και Βουδούρη Πέ¬ 
τρο (ακτινολόγο) σαν τακτικά μέλη, και τους ιατρούς Πα- 
τσάλη Αθανάσιο (σχολίατρο), Παπαλάμπρο Δημήτριο 
(οφθαλμίατρο) σαν αναπληρωματικά μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Αντίκυρα, 25 Αυγούστου 1994 
Ο Λιμενάρχης 

Πλωτάρχης (ΛΣ) θ. ΚΥΡΑΓΙΑΝΝΗΣ 
-♦- 

Αριθ. Οικ. 11885 (4) 

Χορήγηση άδειας ασκήσεως επαγγέλματος Κοινωνικού 

Λειτουργού στον Καρούντζο Γεώργιο του Αλεξάν¬ 
δρου. 

Ο ΝΟΜΑΡΧΗΣ ΑΘΗΝΩΝ 

Με την 11872/3.8.94 απόφαση του Νομάρχη Αθηνών 
χορηγήθηκε στον Καρούντζο Γεώργιο του Αλεξάνδρου 
άδεια άσκησης επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 4 Αυγούστου 1994 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 


Αριθ. 7371/30.8.94 (5) 

Σύσταση επιτροπής του άρθρου 25 Ν. 2190/94 στη Νο¬ 
μαρχία Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την 7371/30.8.1994 απόφαση του Νομάρχη Ανατ. 
Αττικής, που εκδόθηκε σύμφωνα με τις παραπάνω σχετι¬ 
κές διατάξεις, συστήνεται Τριμελής Επιτροπή αποτελού- 
μενη από α) έναν υπάλληλο της Δ/νσης Κοιν. Πρόνοιας 
Νομ. Ανατ. Αττικής, β) έναν υπάλληλο του κλάδου ΤΕ Νη¬ 
πιαγωγών από τον Α' Κ.Π.Σ. Ηρακλείου, με αναπληρωτή 
του υπάλληλο του ίδιου κλάδου από τον Γ Κ.Π.Σ. Ηρα¬ 
κλείου, και γ) έναν εκπρόσωπο της ΠΟΕΙΔΔ με τον ανα¬ 
πληρωτή του. 

Έργο της ως άνω Επιτροπής θα είναι η επανεκτίμηση 
των αναγκών σε προσωπικό των Κρατικών Παιδικών Σταθ¬ 
μών της Νομαρχίας Ανατ. Αττικής, οι οποίες θα καλυ¬ 
φθούν από την επαναπρόσληψη των υπαλλήλων που απο¬ 
λύθηκαν με τις διατάξεις του άρθρου 44 του Ν. 1882/90. 

Από τις διατάξεις της απόφασης αυτής δεν προκαλείται 
δαπάνη στο Νομαρχιακό προϋπολογισμό, ούτε στον προϋ¬ 
πολογισμό των Κρατικών Παιδικών Σταθμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 30 Αυγούστου 1994 

Ο Νομάρχης 
Ν. ΠΕΡΚΙΖΑΣ 

-♦- 

Αριθ. 5770 (6) 

Τροποποίηση ορίων καταφυγίου Μαρκυνιάδας Αρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 253 και 254 παρ. 1,2, 3, 4 
του Ν.Δ. 86/69, όπως έχουν αντικατασταθεί με τα άρθρα 
3 και 4 παρ. 5, 6, 7, 8 του Ν. 177/75. 

2. Την με αριθμό 50 530/2762/1976 απόφαση του 
Υπουργείου Γεωργίας, με την οποία ιδρύθηκε το καταφύ¬ 
γιο Μαρκυνιάδας Άρτας. 

3. Την αριθ. 162558/1853/31.3.79 απόφαση του 
Υπουργείου Γεωργίας περί τροποποιήσεως των ορίων του 
καταφυγίου θηραμάτων περιοχής Μαρκυνιάδας Άρτας. 

4. Τις διατάξεις του Π.Δ. 94/93 (ΦΕΚ 40/Α722.3.93), 
με τις οποίες μεταβιβάζεται η αρμοδιότητα τροποποίησης 
ορίων καταφυγίων στους Νομάρχες. 

5. Την αριθ. 436/9.8.94 απόφαση του Κοινοτικού Συμ¬ 
βουλίου Μαρκυνιάδας, περί καταργήσεως του καταφυ¬ 
γίου θηραμάτων. 

6. Την προφορική εισήγηση της Δ/νσης Δασών Άρτας 
για την αναγκαιότητα τροποποίησης των ορίων του κατα¬ 
φυγίου Μαρκυνιάδας, αποφασίζουμε: 

Τροποποιούμε τα όρια του μονίμου φυσικού καταφυ¬ 
γίου θηραμάτων στην περιοχή Κοινότητας Μαρκυνιάδας 
και Κάτω Καλεντίνης, το οποίο ιδρύθηκε με την 50530/ 
2762/1976 απόφαση του Υπουργείου Γεωργίας και πε¬ 
ριορίζουμε την έκτασή του από 30.000 στρέμματα σε 
έκταση 22.500 στρ. και οριοθετείται γύρωθεν ως εξής: 
Ανατολικά: Με παλαιό δρόμο Βουργαρελίου Άρτας από 

τη θέση «Τσιμπλή» μέχρι τη θέση «Πλατανόρεμμα» και από 
εκεί κατά μήκος Ανατολικής όχθης της τεχνητής λίμνης 
Πουρναρίου. 

Νότια: Με φράγμα της τεχνητής λίμνης Πουρναριού. 

' Δυτικά: Με δυτική όχθη της τεχνητής λίμνης Πουρνα¬ 
ρίου. 

Βόρεια: Η βόρεια όχθη της τεχνητής λίμνης Πουρνα¬ 
ριού. 

Η τήρηση της παρούσας απόφασης ανατίθεται εις τα 
όργανα της Δασικής Υπηρεσίας, της Ελληνικής Αστυνο¬ 
μίας, της Αγροφυλακής, στον Κυνηγετικό Σύλλογο και σε 
κάθε φιλόνομο πολίτη. 

Οι παραβάτες της παρούσας τιμωρούνται με ποινή φυ- 
λακίσεως μέχρι δύο ετών, όπως ορίζει το άρθρο 287 παρ. 

9 του Ν. Δ/τος 86/69. 

Η ισχύς της παρούσας αρχίζει από την ημέρα δημοσιεύ- 
σεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

Ο Νομάρχης 
ΣΠ. ΤΥΡΟΔΗΜΟΣ 
-♦- 

Αριθ. ΕΣ.24651 

Τροποποίηση της 15536/27.6.1990 απόφασης Νομάρχη 
Ιωαννίνων, σύσταση κοινοτικής επιχείρησης με την 
επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΑΕΤΟΡΡΑΧΗΣ ΚΕΠΑΑ». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 260 του Δ.Κ.Κ. (Π.Δ. 323/ 
1989). 

2. Την αριθ. ΕΣ.15536/27.6.1990 απόφασή μας, με την 
οποία συστάθηκε κοινοτική επιχείρηση με την επωνυμία 
«Κοινοτική Επιχείρηση Πολιτιστικής Ανάπτυξης Αετορρά- 
χης Κ.Ε.Π.Α.Α.». 

3. Το Π.Δ. 250/89 «μεταβίβαση αρμοδιοτήτων του 
Υπουργού Εσωτερικών στους Νομάρχες» (ΦΕΚ 118/Α7 
89). 

4. Την αριθ. 15/1994 απόφαση του Κοινοτικού Συμβου¬ 
λίου Αετορράχης, αποφασίζουμε: 

Τροποποιούμε την αριθ. ΕΣ.15536/27.6.1990 από¬ 
φασή μας «σύσταση κοινοτικής επιχείρησης Πολιτιστικής 
Ανάπτυξης Αετορράχης Κ.Ε.Π.Α.Α.», ως εξής: 

Το άρθρο 6 της ανωτέρω απόφασης αντικαθίσταται ως 
εξής: 

Το κεφάλαιο που διαθέτει η Κοινότητα Αετορράχης ως 
ίδια συμμετοχή στο αρχικό κεφάλαιο της επιχείρησης είναι 

8.646.484 δρχ. 

Κατά τα λοιπά ισχύει η ανωτέρω απόφασή μας. 
Κάλυψη δαπάνης: Από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Κοινότητας Αετορράχης, το ύψος της οποίας είναι 

1.906.484 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Αυγούστου 1994 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 


Αριθ. 13.100 

Σύσταση ίδιου Νομικού Προσώπου στην Κοινότητα Συ- 
κέας Νομ. Κορινθίας με την επωνυμία «Σχολική Επι¬ 
τροπή Δημ. Σχολείου Συκέας». 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου Στ5/26/88 και Δ4/162/ 
1985 κοινές υπουργικές αποφάσεις, όπως τροποποιήθη¬ 
καν με τις διατάξεις του άρθρου 5 του Ν. 1894/90 και 
άρθρ. 8 παρ. 8 του Ν. 2156/93 «εκσυγχρονισμός του Ιδρύ¬ 
ματος Κρατικών Υποτροφιών και άλλες διατάξεις». 

3. Τις διατάξεις του άρθρου 27 του Ν. 2081 /92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 39/94 απόφαση του Κοινοτικού Συμβου¬ 
λίου Συκέας περί σύστασης Ν.Π. με την επωνυμία «Σχο¬ 
λική Επιτροπή Δημ. Σχολείου Συκέας», αποφασίζουμε: 

1. Συνιστούμε στην Κοινότητα Συκέας ίδιο Νομικό Πρό¬ 
σωπο με την επωνυμία «Σχολική Επιτροπή Δημ. Σχολείου 
Συκέας». 

2) Σκοποί του Ν.Π. είναι α) η διαχείριση των πιστώσεων 
που διατίθενται για λειτουργικές δαπάνες καθαριότητας, 
θέρμανσης φωτισμού, ύδρευσης, τηλεφώνου αποχεύτευ- 
σης, αναλωσίμων υλικών κ.λ.π. 

β) Η εκτέλεση μικρών έργων για επισκευή και συντή¬ 
ρηση του κτιρίου του Δημ. Σχολείου. 

γ) Η αποκατάσταση ζημιών και φθορών επίπλων εξοπλι¬ 
σμού και γενικά εγκατάσταση του διδακτηρίου. 

δ) Η φροντίδα για την εξεύρεση πόρων και ο εφοδια¬ 
σμός των σχολικών μονάδων με έπιπλα, σκεύη με βιβλία 
για την σχολική βιβλιοθήκη και γενικά όλα τα μέσα που εί¬ 
ναι απαραίτητα για την λειτουργία της και γενικώτερα τη 
λήψη όλων των μέτρων που κρίνονται απαραίτητα για την 
στήριζη της Διοικητικής λειτουργίας των σχολικών μονά¬ 
δων. 

3. Το Ν.Π. διοικείται από 5/μελές Δ/κό Συμβούλιο που 
αποτελείται από: 

α) Τον εκάστοτε Πρόεδρο της Κοινότητας, 
β) Τον εκάστοτε Δ/ντή του Δημ. Σχολείου, 
γ) Δύο Κοινοτικούς Συμβούλους, 
δ) έναν εκπρόσωπο του συλλόγου γονέων και κηδεμό¬ 
νων. 

4. Η θητεία του Δ.Σ. του Ν.Π. ακολουθεί την κοινοτική 
περίοδο. 

5. Πόροι του Ν.Π. είναι. 

α) Η ετήσια επιχορήγηση της Κοινότητας εκ 150.000 
δρχ. 

β) Η ετήσια κρατική επιχορήγηση, 
γ) Κάθε είδους δωρεές, εισφορές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6. Το Ν.Π. εκπροσωπείται στα δικαστήρια και σε κάθε 
δημόσια υπηρεσία από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον αντιπρόεδρο. 

Απο τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Συ- 

κέας ύψους 150.000 δρχ. για καθένα από τα επόμενα οικ. 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Ιουλίου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-+- 

Αριθ. 9991 (9) 

Σύσταση δημοτικού νομικού προσώπου με την επωνυμία 

«ΔΗΜΟΤΙΚΟΣ ΟΡΓΑΝΙΣΜΟΣ ΚΟΙΝΟΤΙΚΗΣ ΠΑΡΕΜ¬ 
ΒΑΣΗΣ» στο Δήμο Μυτιλήνης Ν. Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξεις των άρθρων 182,183,184, παρ. 1,3 και 
4 και 187 του Π. Δ/τος 323/89 (Δημοτικός και Κοινοτικός 
Κώδικας). 

2. Την αριθ. 336/1994 νομότυπη απόφαση του Δημοτι¬ 
κού Συμβουλίου Μυτιλήνης, με την οποία συνιστάται δη¬ 
μοτικό νομικό πρόσωπο με την επωνυμία «ΔΗΜΟΤΙΚΟΣ 
ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ» αποφασί¬ 
ζουμε: 

1. Συνιστούμε στο Δήμο Μυτιλήνης Νομού Λέσβου Νο¬ 
μικό Πρόσωπο Δημοσίου Δικαίου με την επωνυμία «ΔΗ¬ 
ΜΟΤΙΚΟΣ ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ» 
το οποίο διέπεται από τις διατάξεις των άρθων 182, 183, 
184 παρ. 1,3 και 4 και 187 του Π. Δ/τος 323/89. 

2. Ο οργανισμός θα διοικείται από 7μελές διοικητικό 
συμβούλιο που απαρτίζεται από τους: 

α. Δήμαρχο ή Αντιδήμαρχο που ορίζεται από το Δήμαρχο 
ή Δημοτικό Σύμβουλο που ορίζεται από το Δημοτικό Συμ¬ 
βούλιο, ως Πρόεδρος. 

β) τρεις (3) Δημοτικούς Συμβούλους από τους οποίους ο 
ένας θα είναι υποχρεωτικά της μειοψηφίας, που ορίζονται 
από το Δημοτικό Συμβούλιο. 

γ) Ένα (1) εκπρόσωπο της επιστημονικής ομάδας του 
Οργανισμού που ορίζεται από το Διοικητικό Συμβούλιο. 

δ) Ένα (1) Κοινωνικό Λειτουργό υπάλληλο του Υπουρ¬ 
γείου Υγείας και Πρόνοιας, που ορίζεται από το Υπουρ¬ 
γείο. 

ε) Ένα (1) λαϊκό μέλος που είναι πρόσωπο που σύμ¬ 
φωνα με τους σκοπούς του οργανισμού έχει ανάλογη 
επαγγελματική ή κοινωνική δράση και ειδικές γνώσεις, 
που ορίζεται από το Δημοτικό Συμβούλιο. 

3. Σκοπός του Οργανισμού είναι η παροχή υπηρεσιών 
στου δημότες της Μυτιλήνης αλλά και της ευρύτερης πε¬ 
ριοχής σε θέματα κοινωνικών παροχών κυρίως όμως κοι¬ 
νωνικής παρέμβασης της Δημοτικής Αρχής στα τεκτενό- 
μενα της πόλης μας. 

Πέραν αυτού ο Οργανισμός αναπτύσσοντας τέτοιου εί¬ 
δους δραστηριότητες και στόχους έχει την δυνατότητα να 
λειτουργήσει σαν πυρήνας ικανός να προσελκύσει και να 
υλοποιήσει Κοινοτικά και Εθνικά προγράμματα με παρα¬ 
πλήσιο αντικείμενο δηλαδή προγράμματα που απευθύνο¬ 
νται σε ομάδες κοινωνικού αποκλεισμού αποφυλακισμέ¬ 
νους, γυναίκες σε κατάσταση μακροχρόνιας ανεργίας, 
άτομα με ειδικές ανάγκες τοξικοεξαρτημένα άτομα κ.λ.π. 
όπως επίσης και προγράμματα πρόληψης του ΑΙϋδ κ.λ.π. 

4. Έδρα του Οργανιμού είναι ο Δήμος Μυτιλήνης του 
Νομού Λέσβου. 


5. Ο Δήμος διαθέτει στον Οργανισμό χρηματικό ποσό 
15.000.000 δρχ. ως επιχορήγηση για το έτος 1995. 

6. Πόροι του Οργανισμού είναι η έκτακτη επιχορήγηση 
του Κράτους, η ετήσια επιχορήγηση του Δήμου Μυτιλήνης 
ανάλογα με τις ανάγκες του Οργανισμού και τις δυνατότη¬ 
τες του Δήμου Μυτιλήνης, εισπράξεις από προσφερόμε- 
νες υπηρεσίες, κάθε είδους επιχορηγήσεις, εισφορές δω¬ 
ρεές κληρονομιές και κληροδοσίες, συνδρομές από εο¬ 
κικά και εθνικά προγράμματα που θα υλοποιούνται από 
τον Οργανισμό για λογαριασμό του Δήμου Μυτιλήνης. 

7. Ο Δημοτικός Οργανισμός Κοινωνικής Παρέμβασης 
συνιστά με απόφαση του Δημοτικού Συμβουλίου, μετά 
από πρόταση του Δ/κού Συμβουλίου ανάλογα με τις δυνα¬ 
τότητες του Κέντρου Κοινωνικής παρέμβασης, Συμβου¬ 
λευτικό, Σταθμό Βρεφικούς - Παιδικούς Σταθμούς, Ιατρο- 
παιδαγωγικό Κέντρο, Ειδικά Σχολεία, Σχολές Γονέων, Παι¬ 
δότοπους, Παιδικές Κατασκηνώσεις, Ξενώνα για κακοποι¬ 
ημένες γυναίκες. 

8. Ο Δημοτικός Οργανισμός Κοινωνικής Παρέμβασης 
υλοποιεί προγράμματα σε συνεργασία με άλλους φο¬ 
ρείς. 

9. Ο Δημοτικός Οργανισμός Κοινωνικής Παρέμβασης 
καταργείται όπως ορίζει η Δημοτική Νομοθεσία και η πε¬ 
ριουσία του περιέρχεται στο Δήμο Μυτιλήνης του οποίου 
το Δημοτικό Συμβούλιο αποφασίζει για τη διάθεσή της. 

Κατά την κατάργηση παίρνεται μέριμνα για την μη από¬ 
λυση του προσωπικού του Οργανισμού, το οποίο ή μετα¬ 
τάσσεται στο Δήμο Μυτιλήνης ή επαναπροσλαμβάνεται σε 
υπηρεσίες του Δήμου ή των Οργανισμών και Ιδρυμάτων 
του. 

Με την παρούσα θα προκληθεί δαπάνη ύψους δέκα πέ¬ 
ντε (15) εκατομμυρίων δραχμών για τη λειτουργία του Ορ¬ 
γανισμού έτους 1995, η οποία θα προβλεφθεί στον υπό 
κατάρτιση προϋπολογισμό του Δήμου Μυτιλήνης του 
έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 22 Αυγούστου 1994 

Ο Νομάρχης 
Μ. ΘΕΟΔΩΡΙΔΗΣ 

-♦- 

Αριθ. Ζ/14071 (10) 

Χορήγηση άδειας ίδρυσης ιδιωτικού Ινστιτούτου Επαγγελ¬ 
ματικής Κατάρτησης σε Φυσικό Πρόσωπο. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/1992 «Εθνικό Σύστημα 
Επαγγελματικής Εκπαίδευσης και Κατάρτισης και άλλες 
διατάξεις «ΦΕΚ 18 τ.Α) και ειδικότερα τις παραγράφους 
7,8 και 9 του άρθρου 5 του νόμου αυτού. 

2. τις διατάξεις της με αριθμ. Ζ/3378/93 (ΦΕΚ 356 τ. 
Β’) απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήση- 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή ιδιώτες» όπως η απόφαση αυτή τροποποιή¬ 
θηκε και ισχύει, και ειδικότερα, τα άρθρα 1 και 2 της από¬ 
φασης αυτής. 

3. Τη με αριθμό 26/29.8.94 Πράξη του Διοικητικού Συμ- 

βουλίου του Οργανισμού Επαγγελματικής Εκπαίδευσης 
και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκαπαίδευσης και Κατάρτησης» 
(Ο.Ε.Ε.Κ.) αποφασίζουμε: 

Χορηγούμε άδεια ίδρυσης ιδιωτικού Ινστιτούτου Επαγ¬ 
γελματικής Κατάρτησης σε Φυσικό Πρόσωπο ως ακολού¬ 
θως: 

Φυσικό Πρόσωπο: 

ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 


ΣΗΣ ΜΥΛΩΝΑΣ ΠΑΝΑΓΙΩΤΗΣ με την προσωνυμία «ΙΔΙΩ¬ 
ΤΙΚΟ ΙΝΣΤΙΤΟΥΤΟ ΕΠΑΓΓΕΜΑΤΙΚΗΣ ΚΑΤΑΡΤΙΣΗΣ ΚΕ- 
ΛΕΟΣ». 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 

Ο Πρόεδρος του Ο.Ε.Ε.Κ. 

ΔΡ. ΘΕΟΔΩΡΟΣ ΧΡΗΣΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



